Tutkimuksen tekeminen TE3 (Itsenäinen kurssi)

1. Tutkimuksen aiheen valinta

Tutkimuksen tekeminen lähtee aiheesta tai ideasta. Aihe kehittyy ja rajautuu tarkemmin vielä seuraavien vaiheiden aikana ja muotoutuu lopulta varsinaisiksi tutkimuskysymyksiksi.
(**Aihe pitää olla terveystietoon liittyvä. Valitse itselle mielenkiintoinen aihe**.)

1. Tiedonhaku

Tutkimusaiheen jälkeen selvitetään, mitä aiheesta jo tiedetään ja millaista tutkimusta siitä on aiemmin tehty. Aiheeseen liittyvän teorian lisäksi tutustutaan myös erilaisiin tutkimusstrategioihin ja lähestymistapoihin, ja valitaan niistä omaan tutkimukseen sopivat.
(Tässä vaiheessa on hyvä miettiä myös tekeekö määrällisen (esim. kyselylomake) vai laadullisen (esim. muutaman ihmisen haastattelu) tutkimuksen.)

1. Tutkimuskysymysten muotoileminen
Kun lähestymistapa on valittu, muotoillaan tutkimusaiheen tai -teeman pohjalta tutkimuskysymyksiä. Tutkimuskysymykset kiteyttävät sen, mitä tutkimuksessa on oikeastaan tarkoitus saada selville ja millaisiin kysymyksiin tutkimuksessa pyritään vastaamaan.
(**Tutkimuskysymyksiä on yleensä 1 tai 2**. **Nämä ovat ne asiat mihin haluat saada vastauksia tällä tutkimuksella**. Näihin tehdään sitten monta tarkentavaa kysymystä esim. kyselylomakkeella.
(Esim. tutkimus kysymys: Nukkuvatko lukioikäiset tarpeeksi?
Tähän sitten tarkentavia kysymyksiä mistä selviää vastaus. Esim. oletko usein aamuisin väsynyt? Monelta menet yleensä nukkumaan? Milloin heräät? Onko sinulla vaikeuksia pysyä hereillä koko koulu päivää? jne.)
2. Aineiston kerääminen

Aineistoa voidaan kerätä erilaisilla menetelmillä. Menetelmän valintaa ohjaavat valittu lähestymistapa, tutkimuskysymykset, käytettävissä olevat resurssit.

(**Helpoin tapa kerätä aineistoa on joko kyselylomake tai haastattelu**)

1. Aineiston analysoiminen

Analysointivaiheessa aineistoa käsitellään ja työstetään. Analysoinnin tavoitteena on tuottaa aineistosta tietoa, jonka avulla voidaan vastata tutkimuskysymyksiin.
(Voit tehdä esim. kaaviota vastauksista tai muuten vaan analysoida mitä ihmiset ovat vastanneet)

1. Johtopäätösten tekeminen

Johtopäätöksiä tehdessä analysointivaiheessa saatuja tuloksia tarkastellaan kriittisesti ja niitä verrataan teoriaan. (Kohta 2 tiedonhaku) Mitä tuloksista voidaan päätellä? Liittyykö niihin mahdollisesti virhelähteitä, jotka vaikuttavat johtopäätösten uskottavuuteen?

1. Raportointi

Tutkimusraportti kokoaa yhteen tutkimuksen keskeiset vaiheet ja esittelee tulokset sekä niiden pohjalta tehdyt johtopäätökset. Tutkimuksesta tulee kertoa siten, että raportin lukija pystyisi halutessaan toistamaan tutkimuksen. Raportti viimeistellään tutkimuksen lopuksi, mutta sitä kannattaa kirjoittaa soveltuvin osin koko ajan tutkimuksen edetessä.

(Tämä raportti sitten palautetaan minulle. Raportin rakenne seuraavalla sivulla.)

Alla olevista jokainen aina uudelle sivulle!

**nimiösivu eli nimiölehti** (Sivulle vain tutkimuksen aihe ja tekijä)

**tiivistelmä** (Lyhyt tiivistelmä mitä on tehty)

**sisällysluettelo** (kerrotaan mitä milläkin sivulla on esim. tiivistelmä sivu2, tulokset sivu6)

**johdanto** (Johdattelu aiheeseen esim. miksi tämä aihe jne.)

**tutkimuksen tausta** (Tähän tausta tietoa aiheesta Kohta 2 edellisellä sivulla)

**tutkimusongelma ja tutkimuskysymys** (Lyhyesti Kohta 3 edelliseltä sivulta)

**tutkimustekniikat** (Kerro miten teetit tutkimuksen Kohta 4 edelliseltä sivulta)

**tulokset ja johtopäätökset (POHDINTA)** (Kohdat 5 ja 6 edelliseltä sivulta.)

**lähdeluettelo** (Tänne tietoa mistä lähteistä löysit taustatiedot aiheeseen. voi olla esim nettilinkki)

**liitteet** (Liitteeksi raporttiin esim. tutkimuksen kysely tai haastattelu.)

Tässä vielä esimerkki sisällysluettelosta:

SISÄLLYS

TIIVISTELMÄ

1 JOHDANTO………………………………………………………………………………………………….…………………..2

2 TAUSTATIETOA …………………………………………………….………………………………………..………………..3

3 TUTKIMUSONGELMA………………………………………………………………………………….……………………4

4 TUTKIMUKSEN TOTEUTTAMINEN………………………………………………………………….………………….5

5 POHDINTA……………………………………………………………………………………………………………..…………6

LÄHTEET……………………………………………………………………………………………………………….…………….7

LIITTEET………………………………………………………………………………………………………………….…………..8